CELEX: E2011P0006
Language: sl
Date: 2011-03-09 00:00:00
Title: Tožba VTM Fundmanagement AG proti Nadzornemu organu Efte, vložena dne 9. marca 2011 (Zadeva E-6/11)

5.5.2011   
            
            
               SL
            
            
               Uradni list Evropske unije
            
            
               C 135/13
            
         Tožba VTM Fundmanagement AG proti Nadzornemu organu Efte, vložena dne 9. marca 2011
   (Zadeva E-6/11)
   2011/C 135/07
   Družba VTM Fundmanagement AG, ki jo zastopata dr. Michael Sánchez Rydelski, odvetnik družbe Steptoe & Johnson LLP, Avenue Louise 240, BE-1050 Bruselj, Belgija, in dr. Hans-Michael Pott, odvetnik družbe Sernetz Schäfer Rechtsanwälte, Berliner Allee 10, 40212 Düsseldorf, Nemčija, je 9. marca 2011 pri Sodišču Efte vložila tožbo proti Nadzornemu organu Efte.
   Družba VTM Fundmanagement AG Sodišču Efte predlaga, naj:
   
               1.
            
            
               razveljavi Odločbo Nadzornega organa Efte št. 416/10/COL z dne 3. novembra 2010 v zvezi z obdavčenjem investicijskih družb po lihtenštajnskem zakonu o davku;
            
         
               2.
            
            
               ali razglasi za nična člena 3 in 4 Odločbe Nadzornega organa Efte št. 416/10/COL z dne 3. novembra 2010, kolikor odrejata vračilo pomoči iz člena 1 navedene odločbe,
               ter
            
         
               3.
            
            
               Nadzornemu organu Efte naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Odločba Nadzornega organa Efte št. 416/10/COL z dne 3. novembra 2010 določa, da ukrepi pomoči, ki so jih v korist investicijskih družb izvedli lihtenštajnski organi in so bili razveljavljeni z učinkom od 30. junija 2006, niso v skladu s členom 61(1) Sporazuma EGP.
            
         
               —
            
            
               Nadalje je Nadzorni organ Efte določil, da je domnevna pomoč nezakonita in se zato lahko izterja od investicijskih družb, ki so jo prejemale od 15. marca 1997 do datuma, ko so upravičenke zadnjič koristile ugodnosti od oprostitev pred njihovo razveljavitvijo leta 2006.
            
         
               —
            
            
               Tožnik trdi, da je Nadzorni organ Efte:
               
                           —
                        
                        
                           nepravilno uporabil člen 61(1) Sporazuma EGP,
                        
                     
                           —
                        
                        
                           naredil napako, ko je naložil izterjavo domnevne pomoči,
                        
                     
                           —
                        
                        
                           v nasprotju s členom 16 Sporazuma o nadzornem organu in sodišču neustrezno utemeljil izpodbijano odločbo.